fi fi en en fi fi sq fi fi fi en en fi fi fi fi fi fi fi fi fi fi fi pt fi es fi fi fi fi fi fi fi eo fi fi fi fi it fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi en en en en en en en fi en fi et de fi fi fi fi en en fi en en en fi fi fi fi en en es en en en en en fi et fi en en en en en en fi fi es fi fi fi fi fi fi fi fi fi fi fi en en
Vahvat petostorjuntapalvelut | Microsoft Dynamics 365
Petostorjuntapalvelun tavoitteena on havaita ja estää aktiviteetit, jotka vaarantavat sekä yrityksesi että asiakkaidesi talouden ja maineen.
Yksinkertaisesti sanottuna petos on vilpillisten menetelmien käyttöä jonkin hyödyn hankkimiseksi.
Koska vähittäismyynti tapahtuu entistä enemmän useiden eri kanavien kautta, asiakkaat voivat katsella tuotteita yhdessä paikassa, maksaa toisessa ja palauttaa tuotteet mistä tahansa. Valitettavasti tämä asiakkaan mukavuuden lisääntyminen on lisännyt merkittävästi myös petollisten toimijoiden toimintamahdollisuuksia.
Vähittäiskauppiaiden tarve puolustautua petoksia vastaan on suurempi kuin koskaan aikaisemmin. Ilman oikeanlaista suojausta vähittäiskauppiaiden arvioidaan voivan menettää jopa 206 miljardia dollaria verkkokaupan maksupetoksissa vuosien 2021 ja 2025 aikana1.
Koska ostoksia tehdään entistä vähemmän fyysisissä myymälöissä ja vähittäiskauppiaat kehittävät kitkattomia monikanavaisia tapahtumia, sähköisen kaupankäynnin petokset ovat entistä yleisempiä ja niiden laajuus sekä tekniikoiden kirjo ovat kasvussa. Jotta voisit suojata liiketoimintaasi, on tärkeää tunnistaa seuraavat yleiset vähittäiskaupan petostyypit että ymmärtää niiden toimintaperiaatteet:
Edistyneet identiteettivarkaudet, joita ei voi huomata välittömästi, lisääntyvät nopeasti. Identiteettivarkaudessa petollinen toimija saa haltuunsa uhrin henkilötietoja, kuten henkilötunnuksen, syntymäpäivän tai muita tunnistustietoja – usein suuren yrityksen tietomurron kautta. Tämän jälkeen rikollinen luo tietojen avulla petollisia luottokorttitilejä tehdäkseen ostoksia tai nostaakseen käteisennakkoa.
ATO-hyökkäyksestä on kyse, kun epärehelliset toimijat hankkivat bottihyökkäysten, kalastelun, haittaohjelmien tai muiden työkalujen avulla käyttäjän tunnistetiedot, joiden avulla he ottavat haltuunsa käyttäjän pankkitilin, verkkokauppatilin tai muun verkkopalvelun tilin. Kun epärehellinen toimija on ottanut tilin haltuun, hän voi käyttää sitä rahan siirtämiseen, ostosten tekemiseen, tilin muokkaamiseen tai muiden tilien murtamiseen varastettujen tietojen avulla. Epäonnistuneiden kirjautumisten tai lukittujen tilien suuri määrä tai tiliprofiilien odottamattomat muutokset, kuten osoitteenmuutos juuri ennen suurta ostosta, voivat kaikki olla merkkejä mahdollisista ATO-hyökkäyksistä.
Koska niin monet tapahtumat suoritetaan verkkopalveluissa tai puhelimitse, vähittäiskauppiaat eivät voi aina fyysisesti vahvistaa luottokortin tunnistetietoja tai kortin haltijan henkilöllisyyttä. Tämä luo mahdollisuuksia kortittomille petoksille. Epärehelliset toimijat voivat hyödyntää tilannetta ja käyttää varastettuja luottokorttitietoja ostaakseen tuotteita verkkopalvelun, puhelinpalvelun tai muun monikanavaisen palvelun yhteyspisteen kautta.
Klikkaa ja nouda (C&C).
Kun rikollinen varastaa luottokorttinumeron, ostaa tuotteita verkkopalvelusta ja noutaa tuotteet tämän jälkeen myymälästä, hän on suorittanut Klikkaa ja nouda -petoksen.
luottokorttipetos tapahtuu usein korttitestauksena. Petolliset toimijat testaavat bottien avulla varastettujen luottokorttien voimassaoloa lisäämällä ne tilin maksuprofiiliin. Kun kauppias varmentaa tiedot, rikollinen voi käyttää kyseistä tiliä ostojen tekemiseen – joko samalla verkkokauppiaalla tai toisessa verkkokaupassa.
Rajan ylittävät tai kanavien väliset petokset.
Petolliset toimijat voivat viivyttää paljastumista, peittää jälkensä ja puristaa mahdollisimman paljon irti uhreistaan hyödyntämällä monikanavaisuutta. Rikolliset hankkivat usein käyttäjätunnuksen, salasanan, tilinumeron tai muita henkilökohtaisia tietoja yhden kanavan kautta ja käyttävät sitten tietoja hyökätäkseen näille tileille toisen kanavan kautta.
Verkkopetoksia merkittävämmäksi ovat nopeasti kasvamassa mobiilimaksupetokset, jotka ovat hyökkäyksiä puheluiden tai mobiilisovellusten kautta. Jos puhelimeen saadaan tartutettua haittasovellus, joka on yhdistetty petosjärjestelmään, epärehelliset toimijat voivat ottaa haltuunsa tartutetusta puhelimesta mitkä tahansa tunnistetiedot, tilitiedot tai muut henkilökohtaiset tiedot.
Ilman oikeanlaista petostorjuntapalvelua vähittäiskauppiaat voivat menettää myyntituottoja ja asiakkaiden luottamuksen tai kärsiä mainehaitoista onnistuneen hyökkäyksen tai tietoturvamurron jälkeen. Monikanavaisessa vähittäismyyntiympäristössä kaiken kokoiset yritykset ovat haavoittuvia.
Mieti esimerkiksi vahinkoa liiketoiminnallesi tai asiakkaillesi, jos asiakkaan luottokorttitiedot varastetaan tai kirjautumistiedot päätyvät vääriin käsiin. Nämä tapahtumat voivat tarkoittaa tuottojen menetystä ja pitkäkestoista haittaa brändillesi. Lisäksi henkilötietojen varastaminen voi johtaa asiakkaan luottotietojen menetykseen, mikä voi vaikuttaa asiakkaan elämään vuosikausia esimerkiksi hänen hakiessaan myöhemmin lainaa.
Vaikka monikanavaisen strategian toteuttaminen on olennainen osa nykypäivän vähittäismyyntimarkkinoita, on myös erittäin tärkeää keskittyä samalla petosten torjuntaan. Näiden ohjeiden avulla voit havaita hälytysmerkit ja torjua epärehellisiä toimijoita:
Pidä tarkasti kirjaa kaikista tapahtumista riippumatta ostopaikasta tai -tavasta.
Vahvista luottokorttitiedot – myös suojauskoodit – maksuja suoritettaessa.
Ota yhteyttä luottokortin myöntäjään, jos havaitset epäilyttäviä toimintatapoja tai tapahtumia.
Kerää tietoa erityyppisistä petoksista sekä siitä, miten petostorjuntapalvelut voivat suojata yritystäsi.
Vaikka asiakkaat haluavat yhtenäisen ostoskokemuksen eri kanavien välillä, vähittäismyyjät tarvitsevat silti yhdenmukaisen tavan todentaa asiakkaiden henkilöllisyydet. Tämäntyyppinen todennus on vielä kehitysvaiheessa, mutta tällä hetkellä on saatavilla edistyneitä petostorjuntatekniikoita, jotka voi ottaa heti käyttöön.
Kannattaa esimerkiksi etsiä petosten tunnistus- ja torjuntapalveluita, jotka hyödyntävät koneoppimista. Tämän syväoppimistekniikan avulla voidaan tunnistaa monimutkaisia toimintamalleja ja oppia niistä. Koneoppimisratkaisut havaitsevat suhteita petosaktiviteettien kokonaisvaltaisesta näkymästä, ja ne toimivat paljon tarkemmin kuin sääntöpohjaiset työkalut.
Useiden kanavien kautta suoritettavat ostot antavat epärehellisille toimijoille enemmän petosmahdollisuuksia kuin koskaan aikaisemmin.
Petostorjuntapalvelut voivat kuitenkin tehokkaasti havaita ja estää petoksia tunnistamalla petosaktiviteettien malleja. Siksi näitä palveluja käyttävät yritykset saavat kolme tärkeää kilpailuetua:
Tuottojen suojaus: Petosaktiviteetit tai tapahtumien virheelliset hylkäykset eivät vaikuta myyntiin.
Toimintojen tehokkuus: Automaattiset toiminnot vähentävät aikaa vieviä manuaalisia toimia.
Asiakastyytyväisyys: Suojaamalla tilien luonnin, henkilötiedot ja aktiviteetit voit säilyttää asiakkaiden luottamuksen.
Muista, että petosten havaitseminen ei ole staattinen prosessi. Käyttämällä esimerkiksi tekoäly- ja koneoppimistekniikoita nämä palvelut automatisoivat aiemmin manuaalisia prosesseja, yhdistävät suuria tietojoukkoja ja luovat analytiikan avulla helppolukuisia raportteja sekä antavat toimintasuosituksia. Juuri mukautuvuus on oleellista – kiinteiden sääntöjen sijaan nykypäivän petostorjuntapalvelut hyödyntävät jatkuvaa oppimista, jolloin järjestelmään syötetään jatkuvasti parannuksia.
Kun olet päättänyt ottaa käyttöön petostorjuntaratkaisun, seuraavaksi on harkittava, mitä ominaisuuksia ratkaisussa pitäisi olla ja miten ne auttavat suojaamaan yritystäsi ja asiakkaitasi. Seuraavassa on joitakin huomioon otettavia ominaisuuksia:
Ostojen suojaus: Auttaa suojaamaan sähköisen kaupankäynnin tuoton lisäämällä pankkien hyväksyntäprosentteja ja vähentämällä maksuvaiheen kitkaa, joka voi johtaa ostoskorien hylkäämiseen.
Tilien suojaus: Suojaa yrityksesi mainetta, tuottoa ja asiakastilejä estämällä tilien vilpillinen käyttö, väärennettyjen tilien luonti sekä tilien kaappaaminen.
Tappioiden ehkäisy: Tarjoaa myymäläpäälliköille ja analyysin asiantuntijoille strategioita tappioiden estämistä varten ja auttaa heitä toimimaan tunnistamalla nopeasti mahdolliset palautuksiin ja alennuksiin liittyvät ostopetokset eri kanavissa.
Näiden ominaisuuksien lisäksi kannattaa selvittää, onko petostorjuntapalvelu erillinen ratkaisu, miten se integroituu muihin vähittäismyynnin tekniikoihin, millaisia raportteja se luo, miten se tukee saumatonta asiakaskokemusta ja onko tarvittaessa mahdollista saada teknistä tukea.
Dynamics 365 auttaa yrityksiä suojaamaan verkkokaupan tuoton
Suojaudu maksupetoksilta, boteilta ja tilin haltuunotoilta käyttämällä Dynamics 365 Fraud Protectionia. Se on tekoälypohjainen liiketoimintaratkaisu, joka auttaa vähentämään petoksia ja väärinkäytöksiä, parantamaan yrityksesi liiketoimintatietoja ja mainetta sekä turvaamaan tuottoa.
Löydä yritykselle petosten torjuntastrategia Dynamics 365:n avulla
Koska asiakkailla on enemmän ostovaihtoehtoja kuin koskaan aiemmin, petosten vähentäminen on tärkeää yrityksesi tuoton kasvattamiseksi ja yrityksen maineen suojaamiseksi. Voit tehdä tämän Dynamics 365 Fraud Protectionin avulla. Se auttaa samalla myös pienentämään toimintojen kuluja, kasvattamaan pankkien hyväksyntäprosentteja ja parantamaan yleistä asiakaskokemusta.
Surface Laptop Go 2
Microsoft Teams for Education
Tarjoukset opiskelijoille ja vanhemmille